Diari Oficial de la Generalitat Valenciana


Sumari del DOGV 6767, del 04-05-2012 (2012/4260)

RESOLUCIÓ de 25 d'abril de 2012, de la Direcció General de Recursos Humans, per la qual convoca la provisió, pel sistema de lliure designació, d'alguns llocs de treball vacants de naturalesa funcionarial en la Conselleria de Presidència, Convocatòria número 03/2012.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6767

Data del DOGV
:   04-05-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/4260


Data del document
:   25-04-2012

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 d'abril de 2012, de la Direcció General de Recursos Humans, per la qual convoca la provisió, pel sistema de lliure designació, d'alguns llocs de treball vacants de naturalesa funcionarial en la Conselleria de Presidència, Convocatòria número 03/2012. [2012/4260]  
D'acord amb l'article 80 de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, i l'article 102.1 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el procediment de lliure designació amb convocatòria pública consistix en l'apreciació discrecional, per part de l'òrgan competent, de la idoneïtat dels candidats en relació amb els requisits exigits per a l'exercici del lloc. Així mateix, l'EBEP establix que les lleis que el despleguen establiran els criteris per a determinar els llocs que per la responsabilitat i confiança especial puguen cobrir-se pel procediment de lliure designació amb una convocatòria pública.  
  
Vist que hi ha llocs de treball vacants en la Conselleria de Presidència el sistema de provisió dels quals és el de lliure designació, d'acord amb el que disposen l'article 102 Llei d'Ordenació i Gestió de la Funció Pública Valenciana i les llistes de llocs de treball publicades, aprovades per la Resolució d'esta direcció general de 30 de juliol de 2010 (DOCV número 6326, de 5 d'agost de 2010), actualitzades per la Resolució de 9 de març de 2011 (DOCV número 6478, d'11 de març de 2011), i fent ús de les atribucions conferides per l'article 27 del Decret 33/1999, de 9 de març, del Consell, pel qual aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, així com per l'article 35 del Decret 119/2011, de 9 de setembre, del Consell, pel qual aprova el Reglament Orgànic i Funcional de la Conselleria d'Hisenda i Administració Pública, resolc:  
  
  
Primer  
Convocar per a proveir-los pel sistema de lliure designació els llocs de treball que es detallen en l'annex III d'esta resolució.  
  
  
Segon  
Aprovar les bases que regiran esta convocatòria i que figuren en l'annex I.  
Esta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar-hi un recurs de reposició, amb caràcter potestatiu, davant del mateix òrgan que ha dictat la resolució, en el termini d'un mes comptador des de l'endemà de la publicació o, alternativament, si no interposen el recurs de reposició esmentat, interposar-hi un recurs contenciós administratiu davant del Jutjat Contenciós Administratiu de la ciutat de València, o del de la circumscripció en la qual tinga la persona recurrent el domicili, en el termini de dos mesos comptador des de l'endemà de la publicació d'esta resolució.  
  
  
València, 25 d'abril de 2012.- La directora general de Recursos Humans: Ana Brugger Navarro.  
  
  
Annex I  
  
Bases de la convocatòria  
  
Primera. Requisits de participació  
Podrà participar en esta convocatòria el personal funcionari de carrera de l'Administració de la Generalitat, i d'altres administracions públiques en els llocs números 4052 i 11406, que tinga els requisits i les condicions que establix la normativa i, en particular, els requisits per a la provisió dels llocs de treball que es detallen en l'annex III d'esta resolució, d'acord amb la llista de llocs de treball actualitzada.  
  
Els requisits de participació s'han de tindre en la data d'acabament del termini de presentació de sol·licituds i s'han de mantindre fins a la presa de possessió.   
Els requisits s'han d'acreditar dins del termini de presentació d'instàncies per mitjà d'una còpia de la documentació que els acredita ben compulsada, llevat que consten anotats en el Registre de Personal de la Generalitat.  
  
Segona. Sol·licituds de participació  
La sol·licitud, adaptada al model que es publica en l'annex II i que es troba disponible en la pàgina web de la Generalitat (, Guia PROP, Ocupació pública), s'ha de presentar en el termini de 20 dies hàbils comptador des de l'endemà de la publicació d'esta convocatòria en el Diari Oficial de la Comunitat Valenciana, en el Registre General de la Conselleria d'Hisenda i Administració Pública (carrer del Sant Calze, número 2, de València), en els dels Servicis Centrals o els territorials de les conselleries o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i s'han d'enviar a l'adreça de correu electrònic .  
Amb la sol·licitud, s'ha de presentar un curriculum vitae en el qual consten les dades que hom crega oportú posar de manifest i que siguen rellevants per a l'exercici de les funcions assignades al lloc de treball, juntament amb la documentació que les justifique, llevat que conste anotada en el Registre de Personal de l'Administració de la Generalitat: en este cas no cal aportar-la, basta d'esmentar-la en la sol·licitud.  
  
  
Tercera. Òrgan tècnic de provisió  
L'òrgan tècnic de provisió d'esta convocatòria té la composició següent:  
Titulars  
President:  
Alfonso Rivera Mateos, Conselleria de Presidència.  
Vocals:  
- Catherine Acin Leroy, Conselleria de Presidència.  
- Jenaro Sánchez Villena, Conselleria de Presidència.  
- David Martí Pachón, Conselleria d'Hisenda i Administració Pública.  
Vocal secretària: Ana Masiá Llorca, Direcció General de la Recursos Humans.  
  
Suplents  
President: Vicente Aznar Novella, Conselleria de Presidència.  
Vocals:  
- M. Amparo Boronat Castelló, Conselleria de Presidència.  
- M. Dolores Uixera Bernat, Conselleria de Presidència.  
- María Remedios Collado Belda, Conselleria d'Hisenda i Administració Pública.   
Vocal secretari:  
José Valmaña Buj, Direcció General de la Recursos Humans.  
L'òrgan tècnic de provisió té la consideració d'òrgan col·legiat de l'Administració i, com a tal, està sotmesa a les normes de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Quarta. Proposta d'adjudicació  
A la vista de les sol·licituds presentades, la Subsecretaria de la Conselleria de Presidència ha d'emetre un informe sobre la persona que, si és el cas, considere més idònia per a l'exercici de cada un dels llocs de treball.  
L'òrgan tècnic de provisió, després de fer l'informe i de comprovar els requisits de provisió del lloc de treball i les normes que regixen esta convocatòria, ha de formular la proposta d'adjudicació, que s'ha de fer pública en el tauler d'anuncis dels Servicis Centrals de València i dels servicis territorials de Castelló, Alacant i València de la Conselleria d'Hisenda i Administració Pública, i en la pàgina web de la Generalitat (, Guia PROP, Ocupació pública). Ha de concedir a les persones interessades un termini de 10 dies hàbils per a al·legar-hi i justificar el que estimen pertinent.  
  
Les al·legacions s'han d'adreçar a l'òrgan tècnic de provisió (Conselleria d'Hisenda i Administració Pública, Direcció General de Recursos Humans, carrer Miquelet, 5. 46655, València) de la manera establida en la base segona, i a l'adreça de correu electrònic .  
En acabar el termini d'al·legacions, l'òrgan tècnic de provisió ha d'estudiar i de resoldre les al·legacions, i ha d'elevar la proposta d'adjudicació a la Conselleria de Presidència.  
  
Quinta. Resolució de la convocatòria  
A la vista de la proposta, el titular de la conselleria ha de resoldre, d'acord amb el que establix l'article 102 de la Llei d'Ordenació i Gestió de la Funció Pública Valenciana, bé l'adjudicació a les persones que considere més idònies per a l'exercici dels llocs de treball, bé que es declaren deserts, inclús si hi ha personal que tinga els requisits exigits, si considera que no cap resulta idoni per a exercir-los.   
  
En el primer cas, la resolució ha d'indicar expressament la data en què s'ha de fer la presa de possessió i, si és el cas, el cessament en el lloc de treball que estiguen ocupant.   
Així mateix, si la persona adjudicatària d'algun dels llocs de treball convocats classificats com a oberts a altres administracions públiques és funcionària o funcionària d'una altra administració, en la resolució es farà constar que no s'integrarà en l'Administració de la Generalitat, d'acord amb el que disposa l'article 29 de la Llei 10/2010, de 9 de juliol, d'Ordenació i Gestió de la Funció Pública Valenciana.  
  
Esta resolució s'ha d'enviar a la Direcció General de Recursos Humans per a la publicar-la en el Diari Oficial de la Comunitat Valenciana.  
  
Sexta. Termini de resolució  
Esta convocatòria s'ha de resoldre en un termini no superior als tres mesos, comptador des de l'endemà de la data d'acabament del termini de presentació de les sol·licituds.  
 ANEXO III / ANNEX III   
  
CONSELLERIA DE PRESIDÈNCIA  
CONSELLERIA DE PRESIDENCIA  
  
Puest Denominación Clasificación Pr Ab Localidad Denominación Centro Requisitos  
Lloc Denominació Classificació Pr Ob. Localitat Denominació Centre Requisits  
 4052 SUBDIRECTOR/A GENERAL DEL F A 30E050 LD AP VALENCIA SOTSSECRETARIA - Grupo A  
 GABINET TÈCNIC Sector: Indistint G/E  
Funciones /   
 - Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.  
 - Dirigir i coordinar les unitats inferiors.  
Puest Denominación Clasificación Pr Ab Localidad Denominación Centro Requisitos  
Lloc Denominació Classificació Pr Ob. Localitat Denominació Centre Requisits  
 11938 SUBDIRECTOR/A GENERAL F A 30E050 LD AP VALENCIA D.G. D'ADMINISTRACIÓ LOCAL - Grupo A  
 D'ADMINISTRACIÓ LOCAL Sector: General  
Funciones /   
 - Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.  
 - Dirigir i coordinar les unitats inferiors.  
Puest Denominación Clasificación Pr Ab Localidad Denominación Centro Requisitos  
Lloc Denominació Classificació Pr Ob. Localitat Denominació Centre Requisits  
 26360 CAP OFICINA TÈC. SUPORT PORTAVEU F A 30E050 LD VALENCIA OFICINA TÈCNICA DE SUPORT - Grupo A  
 CONSELL Sector: General PORTAVEU DEL CONSELL  
Funciones /   
 - Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.  
 - Dirigir i coordinar les unitats inferiors.  
AP = Abierto a otras administraciones / Obert a altres admininstracions